Raġel li ammetta li seraq foam tal-leħja, xfafar u ġel minn supermarket f’Jum San Valentinu s-sena li għaddiet, intbagħat tliet xhur ħabs. Wayne Delia ta’ 28 sena minn Raħal Ġdid, inqabad fil-fatt hekk kif seraq dawn l-oġġetti mingħand Carter’s Supermarket fl-istess lokalità fejn jgħix. Huwa kien akkużat ukoll li wettaq reat meta kien fuq bail fuq każ ieħor u għalhekk sar reċediv. Il-Maġistrat Consuelo Scerri Herrera qalet lil Delia li huwa tilef il-fiduċja li l-Qorti kellha fih meta tagħtu l-ħelsien mill-arrest, fejn żiedet tgħid li ma kellhiex triq oħra ħlief li tibagħtu l-Ħabs.